กลยุทธ์ 3 O’s : On air, Online, On ground promotion ของช่อง 8 ในช่วงไตรมาส 2 ปี 2562 จะใช้เพื่ออะไร
a. เพิ่มความแข็งแรงให้กับคอนเทนต์จากทุกแพลตฟอร์ม
b. ช่วยขยายฐานผู้ชมช่อง 8 ให้เพิ่มมากขึ้นในอนาคต
c. การ Utilize เวลาภายในช่องให้เกิดประโยชน์สูงสุด
d. เชื่อมโยงธุรกิจสื่อกับ MPC ให้เชื่อมโยงกันมากขึ้น
คำตอบได้แก่ a.  เนื่องจาก เพราะกลยุทธ์ 3 O’s : On air, Online, On ground promotion ของช่อง 8 ในช่วงไตรมาส 2 ปี 2562 จะใช้เพื่อเพิ่มความแข็งแรงให้กับคอนเทนต์จากทุกแพลตฟอร์ม

หลังจากหัวหน้าคณะรักษาความสงบแห่งชาติ (คสช.) ประกาศคำสั่งใชัมาตรา 44 เพื่อช่วยเหลือผู้ประกอบการในอุตสาหกรรมโทรคมนาคม และในอุตสาหกรรมทีวี ด้วยการยกเว้นค่าใบประมูล 2 งวดสุดท้าย (งวดที่ 5 และ 6 มูลค่ากว่า​ 1.3 หมื่นล้านบาท) รวมทั้งไม่ต้องจ่ายค่าเช่าโครงข่าย (Mux) ตลอด 10 ปี (มูลค่าราว 1.8 หมื่นล้านบาท) ทำให้ช่วยลดภาระผู้ประกอบการไปได้ถึงกว่า 3.1 หมื่นล้านบาท ทำให้ได้เห็นความคึกคักและการขานรับในทิศทางที่ดีขึ้นของผู้ประกอบการ โดยเฉพาะในกลุ่มทีวีดิจิทัลที่เริ่มมีกำลังใจในการทำธุรกิจมากขึ้น เพราะช่วยลดภาระต้นทุนการดำเนินงานที่ต้องแบกรับการขาดทุนไปในแต่ละวันลงได้

ผู้ประกอบการทุกราย ก็ยังคงต้องดำเนินงานด้วยแผนธุรกิจ และกลยุทธ์ที่ชัดเจน ​สำหรับช่อง 8 หนึ่งในเป้าหมายที่ชัดเจนคือการรักษา และขยายฐานผู้ชมโดยมองว่า เรตติ้งของช่อง 8 ในไตรมาส 2 ปี 2562 จะดีขึ้นได้แบบก้าวกระโดด ​จากการวางกลยุทธ์ 3 O’s : On air, Online, On ground promotion เพื่อรักษาเรตติ้งในช่วงไพร์ทไทม์ พร้อมทั้งการปรับผังรายการใหม่ ตอกย้ำสโลแกน “ใครใคร ก็ดู ช่อง 8”

กลยุทธ์ 3 O’s ที่ช่อง 8 จะใช้ในช่วงไตรมาส 2 ปี 2562 เพื่อเพิ่มความแข็งแรงให้กับคอนเทนต์จากทุกแพลตฟอร์ม ไม่ว่าจะเป็น On Air, Online หรือ On Ground  จากการสร้างความแข็งแรงผ่านหน้าจอ ดิจิทัลอพลตฟอร์ม และการต่อยอดไปสู่การจัดกิจกรรมอื่นๆ  รวมทั้งการเพิ่ม Exclusive Content เพื่อเป็นแม่เหล็กสำคัญใน 5 กลุ่มคอนเทนต์หลัก คือ  กลุ่มข่าว ละคร ซีรีส์ไทย ซีรีส์อินเดีย และรายการวาไรตี้ ให้สอดคล้องกับพฤติกรรมผู้ชมที่เปลี่ยนแปลงรวดเร็ว และตลอดเวลา โดยมีการบริหารจัดการคอนเทนต์ตามโอกาส จังหวะ และความเหมาะสมที่สามารถยืดหยุ่นได้หากคอนเทนต์ใดได้รับความนิยมกระแสตอบรับดีมากก็พร้อมขยายเวลาเพิ่มทันที และในทางกลับกันหากคอนเทนต์ใดไม่เป็นที่นิยมก็พร้อมจะเปลี่ยนทันทีเช่นกัน